ངེད་སློབ་གྲྭའི་སློབ་མ་རྣམས་ཀྱི་ངོས་ནས་བརྗོད་ན།སློབ་མ་མང་པོ་ཞིག་ཐག་རིང་ནས་ཕ་མ་སྤུན་མཆེད་བསྐྱུར་ཏེ་གཞན་ཡུལ་དུ་རིག་པའི་གནས་སྦྱོང་བར་ཡོང་པ་ཤ་སྟག་ཡིན་ལ།སློབ་མ་རེ་ཟུང་ནི་ཕ་མ་མེད་པའི་དྭ་ཕྲུག་དང་།རེ་ཟུང་ནི་ཕ་མ་ཡོད་ཀྱང་དེ་ཙམ་གྱི་འགན་འཁྲི་མི་འཁུར་བར་ལོ་ཡི་ཉག་མ་ཁ་ཤས་རིང་སློབ་གྲྭ་དང་ཁ་གྱེས་ཏེ་ཐག་རིང་རང་ཡུལ་དུ་ལོག་པའི་སྐལ་བ་ཧ་ཅང་ཕྲ་བ་ཤ་སྟག་རེད།དེར་བརྟེན་སློབ་བུ་རྣམས་རང་ཉིད་ཀྱི་གཅེས་ཕྲུག་ལྟར་དུ་སྐྱོང་དགོས་པ་ནི་ང་ཚོ་དགེ་རྒན་ཚོར་ལྡན་དགོས་ངེས་ཀྱི་ཆ་རྐྱེན་ཞིག་རེད།སློབ་མར་སྐྱོན་བརྗོད་དང་བསྟོད་བསྔགས་གང་ལ་གང་འོས་བྱས་ཏེ།དཀའ་ངལ་འཕྲད་སྐབས་དུས་ཐོག་ཏུ་སེལ་ཐུབ་པའི་ཕ་མ་བཟང་པོ་ཞིག་དགོས་ལ།དུས་རྒྱུན་སློབ་མའི་འཚོ་བ་ལ་ཐུགས་ཁུར་གང་མང་གནང་ཐུབ་པར་བྱེད་དགོས།སྐྱོན་ཆ་ཡོད་པ་རྣམས་ཡོ་བསྲང་དང་།ལེགས་བཅོས།མ་འདང་པའི་ཆ་རྣམས་ཁ་གསབ་བཅས་བྱས་ཏེ་སློབ་མའི་འཇིག་རྟེན་གྱི་ལྟ་བ་དང་མི་ཚེའི་ལྟ་བ་ཡང་དག་པ་ཞིག་ཆགས་སུ་འཇུག་དགོས་སོ།།